**Γ΄ ΕΛΜΕ - ΘΕΣ/ΝΙΚΗΣ Θεσσαλονίκη 25 /2/ 2019**

**Πρ. Κορομηλά 51 τκ 54622**

 **e-mail:** ***gelmeth3@gmail.com***

***τηλ. Επικοινωνίας 6979850143***

<http://3elmethess.blogspot.gr/>

**Ψήφισμα συμπαράστασης στην Πρόεδρο της ΕΛΜΕ Εύβοιας**

 Το Δ.Σ της Γ΄ Ε.Λ.Μ.Ε. Θεσσαλονίκης δηλώνει την αμέριστη συμπαράστασή του στην Πρόεδρο της ΕΛΜΕ Εύβοιας, Χαρά Νίκα, η οποία καλείται σε Ένορκη Διοικητική Εξέταση μετά από αναφορά-καταγγελία του Διευθυντή Δευτεροβάθμιας Εκπαίδευσης Ευβοίας, κ. Δ. Κυριτσόπουλου, *“για κακόβουλη (sic) άσκηση κριτικής των πράξεων της προϊσταμένης αρχής”*.

Η προϊσταμένη αρχή επιχειρεί με αυτόν τον τρόπο να τρομοκρατήσει και να φιμώσει την ελεύθερη συνδικαλιστική έκφραση και να παρακωλύσει τη συνδικαλιστική δράση της δημοκρατικά εκλεγμένης Προέδρου του σωματείου πού είναι άλλωστε δικαίωμα και υποχρέωση της

 Με την ΕΔΕ που διενεργείται παραβιάζεται κατάφωρα το άρθρο 23 του Συντάγματος που αναφέρει ότι “*το Κράτος λαμβάνει τα προσήκοντα μέτρα για τη διασφάλιση της συνδικαλιστικής ελευθερίας και την ανεμπόδιστη άσκηση των συναφών μ' αυτή δικαιωμάτων εναντίον κάθε προσβολής τους*”

 Όσο και να προσπαθεί η προϊσταμένη αρχή να φιμώσει την ελεύθερη συνδικαλιστική έκφραση δεν θα το καταφέρει.

Διενέργειες Ε.Δ.Ε. που εντέχνως θέλουν να περιορίσουν τον έλεγχο των πράξεων και παραλείψεων της διοίκησης και να οδηγήσουν σε δίωξη την Πρόεδρο της ΕΛΜΕ Εύβοιας, μας βρίσκουν εντελώς αντίθετους και δεν πρόκειται να μας αποθαρρύνουν στον αγώνα μας για την αναβάθμιση της δημόσιας εκπαίδευσης.

 Απαιτούμε την άμεση ανάκληση της ΕΔΕ σε βάρος της συναδέλφου μας.

Ο ΠΡΟΕΔΡΟΣ Ο ΓΡΑΜΜΑΤΕΑΣ

Γιάννης Λαθήρας Νίκος Παλάντζας